ועדת הכלכלה, כנסת 25, פרוטוקול מספר 154, 2023-06-26 00:00

דוד ביטן: אני פותח את הישיבה

דוד ביטן:  הנושא פיצוי למגדלי השום

דוד ביטן:  אופיר כץ, מכיוון שהוא מנהל את ועדת הכנסת, הוא יבוא אחר כך, אבל אני מתמצא בנושא כי גם אליי פנו אז אפשר להתחיל את הישיבה

דוד ביטן:       בגדול, האוצר, תקשיבו, מעבר לבעיה הכללית של הצורך בתמיכה מול ייבוא, מול ביטול מכסים וייבוא, שזה בעיה כללית של כל הפירות והירקות, נוצרות פה שתי בעיות

דוד ביטן:  בעיה ראשונה שהשום זה דוגמה שמצד אחד המחיר לא ירד ומצד שני כל הענף התמוטט

אוהד מרדכי: לא, המחיר ירד

דוד ביטן: גם אם הוא ירד, אבל ענף השום התמוטט בישראל, הגידול של השום

אורן לביא: ירד, אבל בטל בשישים ממש

קריאה: ירד ב-50%

ששון גואטה: אין דבר כזה, בואו תראו בסופרים, על מה אתם מדברים?      

קריאה: לא ירד וגם אורך החיים של המוצרים שונה

קריאה: מבחינת המחיר ירד

קריאה:  יש בעיות אחרות שצריך לטפל בהן, אבל המחיר ירד

דוד ביטן: אני תיכף אתן לאנשים לדבר, אני רק מציג את הבעיה

דוד ביטן:  בעיה שנייה, אני לא יודע למה דווקא בשום, שכל המגדלים באותה שנה התמוטטו וזה גרם להם לחסרון כיס רציני

דוד ביטן:  זאת אומרת זה לא דבר שהם יכולים לצאת ממנו, יש מקומות שמדובר על הרבה מאוד כסף

דוד ביטן:  לדעתי, בניגוד לפטם, ששם אני דרשתי מראש שתהיה התחייבות של האוצר לתת פיצוי אם זה קורה, כאן לא עשו את זה

דוד ביטן:  לכן אני חושב שצריך לפתור את הבעיה של המגדלים שהתמוטטו בעקבות הייבוא, באופן חד פעמי

דוד ביטן:       אני רוצה התייחסות לשני הדברים האלה, ליצור איזה שהוא תהליך שבו כן אפשר לפצות במקרים כאלה קיצוניים, כמו שקרה בשום

דוד ביטן:  אני לא חושב שיש על זה ויכוח, נכון, המנכ"ל? אבל תיכף נשמע מהאנשים

דוד ביטן:  נתחיל עם מנכ"ל המשרד

אורן לביא: מה שקרה בשום זה שאני חושב שהיה כאן רצון טוב של האוצר להוריד מחירים, אני לא חושב שהם רצו לגדוע את הענף

דוד ביטן: קרה מה שקרה

דוד ביטן:  אף אחד לא מאשים פה אף אחד

אורן לביא: אבל לא הייתה תכנית סדורה שבאה ואומרת – לדעתי מה שהיה צריך לעשות זה להוריד בשקל ועוד שקל ועוד שקל, כל פעם להוריד קצת, לראות איך זה מתאזן ובאמת למצוא את נקודת האיזון ואת המחיר הנכון ושהדברים יסתדרו

אורן לביא:  מה שקרה כאן, קרה שהורידו שבעה שקלים מכס באבחה אחת ושוק שלם פשוט נגדע

אורן לביא:  אני יודע שהדיון כאן הוא על מה היה ועל איזה פיצוי יקבלו

אורן לביא:  בדיון הזה זה פיצוי ולא תמיכה, אבל אני יותר חרד ממה שיהיה בעתיד, כי ירדנו מ-9,000 דונם, ל-4,000 דונם, עכשיו ל-1,000 דונם של השום ובעוד שנה-שנתיים לא יהיה שום בישראל

אורן לביא:  אני לא בא להפחיד אף אחד, לאבא שלי אין שדות של שום - - -      

דוד ביטן: למה דווקא השום בניגוד לדברים אחרים?      

אורן לביא: בגלל שהמכס ירד באבחה אחת

דוד ביטן: לא, אבל זה יכול לרדת גם במקומות אחרים

דוד ביטן:  יש משהו ב - - -      

אורן לביא: בגלל חומר הריבוי

אורן לביא:  יש חומר ריבוי, הוא נשמר לזמן מוגבל, ואם לא מגדלים שום, כל הזמן הולכים וגדלים, חומר הריבוי הזה הולך ונעלם

אורן לביא:  פה בישראל זה זן שקוראים לו זן שני, אם אני זוכר נכון

ערטל טובין: ההסבר הוא יותר פשוט

ערטל טובין:  שום מביאים מסין ואין אף מדינה מערבית שיכולה להתמודד עם ייבוא שום סיני ללא או מכס או תמיכות ישירות

ערטל טובין:  לא היה צריך לעשות את הניסוי לגלות שכל החקלאים יפשטו רגל, בטח לא באמצע עונה

ערטל טובין:  זה לא דומה לתפוח אמריקאי או למשהו אחר

ערטל טובין:  אין אף מדינה מערבית שיכולה להתמודד עם שוק סיני

ערטל טובין:  היה אפשר להודיע לנו: חבר'ה, לא רוצים יותר את השום שלכם ולא היינו נכנסים להשקעות האדירות האלה

דוד ביטן: עשו את הייבוא באמצע השנה?      

ערטל טובין: באמצע השנה אחרי שהכול היה נעול

ערטל טובין:  זה כל הטיעון שלנו

ערטל טובין:  שיורידו מכס, שיאכלו שום סיני, שיהיו בריאים

דוד ביטן: כשאתם כבר באמצע הגידול? מה יש לשום סיני שרק הם יכולים לייבא אותו?      

אורן לביא: כוח עבודה זול בסין

ערטל טובין: זה מימון של הממשלה, זה אינטרס של ממשלת סין, זה ענף אדיר אצלם

דוד ביטן: מה, הם כל היום נושמים שום? אני לא מבין את זה

אורן לביא: הסינים מגדלים שום באופן מסיבי, בכמויות אדירות, הם עושים היצף בכל העולם, הם יגיעו למצב שכל השווקים בעולם ייגדעו, ואז מה שיקרה זה שהם יעלו את המחירים כמובן ואז נשלם את המחירים ששילמנו על שום ישראלי

אורן לביא:  רק צריך לזכור שהחומר הפעיל בשום סיני, האליצין, הוא חמישית מהחומר הפעיל של שום ישראלי

ערטל טובין: ואורך החיים שלו יותר קצר

אורן לביא: כלומר כל חמישה ראשים שאתה קונה של סינים - - -      

דוד ביטן: אז איפה היה משרד החקלאות להתריע בפני שר האוצר?      

קריאה: צריך לשאול את פורר

דוד ביטן: יש פה משהו ייחודי, שזה גם באמצע השנה וגם יש בעיה עם השום הסיני

אורן לביא: מדיניות משרד החקלאות, משרד החקלאות במשך שנים היה מחלקה של משרד האוצר, חותמת גומי, משרד החקלאות לא ממש דאג לחקלאים ולחקלאות בישראל

איתן אביבי: לא התייעצו עם הגורם המקצועי במשרד וכאשר התרענו על זה, באנו ואמרנו את זה, אז אמרו: יש החלטות מלמעלה

איתן אביבי:  ברגע שהלכו לעשות רפורמה יש שני צדדים למשוואה של הרפורמה

עידית חנוכה: מי אדוני?      

איתן אביבי: קוראים לי איתן אביבי, אני יושב ראש שולחן מגדלי השום, בדימוס אפשר להגיד, כי אנחנו הולכים להיכחד

איתן אביבי:  את המכס הורידו באבחה אחת, ממש במרץ 2022, ברגע שכל הוצאות הגידול כבר נעשו, זאת אומרת שהחקלאים הוציאו את מרב ההוצאות על הגידול - - -     

דוד ביטן: הבנתי

דוד ביטן:  אתה יושב הראש של הפורום הזה?      

איתן אביבי: כן

דוד ביטן: אז תסביר לי מבחינה כלכלית מה קרה עם המגדלים

איתן אביבי: מבחינה כלכלית לאורך העשור האחרון - - -     

דוד ביטן: לא, לא עשור

איתן אביבי: לא, אני אגיד, היה ייבוא סיני

דוד ביטן: למה אתם לא יכולים לענות לשאלה? ברגע שהורידו את המכסים ועשו ייבוא סיני באמצע השנה, כבר נכנסתם להוצאות, תגיד לי איזה נזק נגרם למגדלים באותה שנה

דוד ביטן:  איזה שנה זו הייתה?      

איתן אביבי: 2022

דוד ביטן: אז תענה על זה, למה אתה עכשיו מדבר איתי - - -     

איתן אביבי: לא, כי אני רוצה להסביר ככה - - -     

דוד ביטן: לא, אל תסביר, מה קרה בשנה הזאת?      

איתן אביבי: ברגע שירד המכס לאפס על השום וניסינו למכור אפילו במחיר של הפסד, הפסד כבד אפילו, הרשתות לא רצו לקנות את השום הישראלי, אפילו בשני שקל, שזה 30% מעלויות הייצור שלנו

איתן אביבי:  הם לא רצו לקנות, למה? כי חברות הבת של הרשתות הן היבואניות והיה להם כבר את כל הקונטיינרים בים וכל התהליך והם לא רצו לקנות את השום שלנו

דוד ביטן: הם לא רצו לקנות כי הם עשו את הייבוא

דוד ביטן:  אבל המחיר ירד בשום?      

איתן אביבי: המחיר ירד

איתן אביבי:  השום, המחיר לא יציב לאורך השנה, אני לא יודע מה הראית

קריאה: רבעוני

איתן אביבי: רבעוני זה בדיוק לא

דוד ביטן: כמה מגדלי שום היו בישראל?      

איתן אביבי: בישראל היו כ-60 מגדלי שום ונכון לעכשיו יש עשרה, לפי דעתי בשנה הבאה יהיה עוד הרבה פחות

איתן אביבי:  זה כתוצאה, מה שאורן אמר קודם על נושא חומר הריבוי, חומר הריבוי של השום זה עניין בפני עצמו, לוקח לעשות אותו שש שנים

דוד ביטן: אתם אז דיברתם איתי על הנזק שנגרם לכם

אמיר כהן: כן

דוד ביטן: תגיד לי כמה דונם אתם גידלתם, למה נגרם לכם נזק ואיזה נזק

אמיר כהן: אנחנו גידלנו 200 דונם, לא מכרנו קילו עד היום, השום עדיין בסככה במכלים, רקוב, קילו אחד לא הצלחתי למכור

דוד ביטן: שמתם את זה בקירור?      

אמיר כהן: לא

אמיר כהן:  מזלי שלא הכנסתי לקירור, אחרת הייתי צריך לשלם גם את החשמל

דוד ביטן: כל ה-200 דונם, כל הגידול, הלך?     

אמיר כהן: כל הגידול הלך

דוד ביטן: כמה הפסדתם? אם אפשר לדעת

אמיר כהן: אנחנו כרגע בחובות של 1

אמיר כהן: 8 מיליון, המשק עוד מעט יילך למכירה

אמיר כהן:  פשיטת רגל

אמיר כהן:  היו לנו גם מכונות לפירוק שום, נתנו שירות לחקלאים, השקענו רק במכונות, שנה לפני כן קנינו עוד מכונה חדשה ועצרו את הכול ביום אחד

אמיר כהן:  המשווקים הביאו את השום מסין, קנו אותו בזול, מכרו ביוקר בסופר ולא מעניין אותם המגדלים

אמיר כהן:  לא רצו את הסחורה הישראלית

קריאה: כבוד היושב ראש, הממשלה הקודמת הרסה אותנו

דוד ביטן: אופיר, בגלל שאנחנו מכירים את הנושא הזה אני הרשיתי לעצמי להתחיל

דוד ביטן:  אתה רוצה להגיד משהו לפני?      

אופיר כץ: לא, בסדר, אני אשמע

דוד ביטן: חברים, קודם כל זה מלמד אותנו משהו, שצריך לבדוק מבחינה מקצועית לפני שמאשרים ייבוא מסוים

דוד ביטן:  במקרה הזה זה גרם לחיסול בגלל, לא אומר שהייתה רשלנות, אבל זאת התוצאה של העניין, מה גם שאני שומע שהשום הסיני פחות טוב מהשום הישראלי, גם לאיכות יש משמעות, לא רק להורדת המחיר

אורן לביא: אגב, אנחנו בדרך לשם גם עם תפוח האדמה

אורן לביא:  אל תתבלבלו, אנחנו בעוד חצי שנה באותו אירוע בדיוק, אנחנו ניפגש כאן בעוד שנה באותו אירוע בדיוק של 180,000 דונם, אם אני לא טועה, תפוח אדמה בעוטף עזה

אורן לביא:  אותו דבר בדיוק

אורן לביא:  אנחנו הולכים לשם

אליהו ברוכי: יש מה לעשות עם זה? עזוב אזהרות

דוד ביטן: מאיפה מייבאים את תפוחי האדמה, גם מסין?      

אורן לביא: לא

אורן לביא:  אבל ברגע שאנחנו נקבל החלטה אמיתית, לא פופוליסטית, שאנחנו מפסיקים את הרפורמה של הממשלה הקודמת, לא רק בחתימה בהסכם קואליציוני אלא באמת מפסיקים את הרפורמה ועושים סדר יום חדש אנחנו נוכל להציל את החקלאות בישראל

אליהו ברוכי: אז מה אתה רוצה להגיד, שהאסון יקרה - - -     

אורן לביא: אסון אחרי אסון אחרי אסון

אורן לביא:  חבר'ה, אני אומר לכם, אתם פשוט - - -     

דוד ביטן: לא, אבל הדונמים לא הולכים לעזאזל, אז מגדלים משהו אחר

קריאה: אין מה לגדל שם

דוד ביטן: חבר'ה, תקשיבו רגע, זה שיכול להיות נזק לתחומים מסוימים בעקבות השחרור של הייבוא, אין ויכוח, אבל בסופו של עניין הם במקום זה מגדלים משהו אחר, בסוף השוק מסתדר

דוד ביטן:  בוא נגיד את האמת ולא צריך להבהיל את האנשים, אבל צריך לתת פיצוי במקרה כזה

דוד ביטן:  אני חושב שהאוצר צריך לשקול בצורה רצינית במקרה הספציפי הזה של השום, לפי מה שאני שומע, כן לפצות את כל המגדלים שפשטו את הרגל כתוצאה מהעניין הזה

אוהד מרדכי: רק רציתי להעיר

אוהד מרדכי:  זה נכון שהמכס בשום היה גבוה וגבוה משאר הגידולים וירד באבחה אחת

אוהד מרדכי:  לא משרד האוצר החליט על זה לבד, זה היה בהסכם עם החקלאים

דוד ביטן: לא משנה, אני לא מאשים אף אחד

הגר יהב: לא היה הסכם עם החקלאים

קריאה: אפשר היה להוריד את המכס ל-3

קריאה: 5 שקלים

הגר יהב: משרד האוצר החליט על הקבוצות, ממש לא היה הסכם עם החקלאים

הגר יהב:  ממש לא

הגר יהב:  לא חתמנו

אוהד מרדכי: מול משרד החקלאות, זה היה בתוך ההסכם

הגר יהב: זה לא היה עם החקלאים

הגר יהב:  החקלאים לא קבעו שהשום יהיה בקבוצה א'

דוד ביטן: אוהד, אנחנו לא באנו עכשיו להאשים אף אחד

דוד ביטן:  בשום, זה ברור שמה שקרה שהענף התמוטט

דוד ביטן:  אם אתם רוצים באמת, דברים כאלה יכולים לקרות, אז אני מודע לזה שבדינמיקה של ההחלפה זה יקרה, נכון שלוקח זמן להחליף וגם זה נזק, אני לא רוצה להיכנס לזה

דוד ביטן:  אני חושב שאתם צריכים לבדוק את עצמכם עם משרד החקלאות ולתת פיצוי חד פעמי למגדלי השום

דוד ביטן:  שמעת, אנשים בפשיטות רגל ולא יכול להיות דבר כזה

דוד ביטן:  גם לצאת מהעניין כדי לעשות שימוש חדש בקרקע הם לא יכולים כי אין להם כסף לזה

דוד ביטן:  שום דבר אין להם

דוד ביטן:       לאור העניין הזה, לדעתי אתם צריכים – לא יודע כמה כסף זה שווה, אבל זה לא צריך להיות משהו בשמים

דוד ביטן:  יכול להיות שזה צריך להגיע מהכסף שקיים היום באוצר לעניין של התמיכות, אז יירדו אולי כמה מיליונים מהתמיכות, אני מאמין שדובי אמיתי לא יתנגד לזה מכיוון שצריך למצוא מקור תקציבי לעניין הזה

דוד ביטן:  כמה זמן ייקח לכם לעשות את הבדיקה הזאת?      

אוהד מרדכי: אני מניח שבדיקה כזאת תיעשה ביחד עם משרד החקלאות

דוד ביטן: כן, כמה זמן?      

אוהד מרדכי: ברגע שנשב, שנמשיך את השיחות גם של שאר הגידולים בהסכם - - -     

דוד ביטן: לא, אני אדבר עם דובי, אני מאמין שאפשר להוריד את הסכום מה-700 מיליון, כי 60 מיליון כבר חילקנו היום, נשאר 700 מיליון, אפשר למצוא מקור תקציבי - - -      

ששון גואטה: גם התמיכות הישירות האלה לא מספיקות לחקלאים המסכנים

ששון גואטה:  דוד, זה לא נכון, שיביאו כסף

ששון גואטה:  הם יודעים להרוג את החקלאות שיביאו כסף, שייקחו אחריות

דוד ביטן: קודם כל צריכים לפתור את הבעיה של החבר'ה בשום

ששון גואטה: זה אני בעד

ששון גואטה:  אני חושב שעשו להם עוול, אני יודע איך קברו אותם, אני מכיר את המחסנים שלהם

דוד ביטן: גואטה, אל תעשה עכשיו סיבוב על העניין הזה

דוד ביטן:  קודם כל נפתור את הבעיה ואחר כך נדון בבעיות התקציביות, אוקיי? מספיק כבר עם זה, לא צריך כל דבר לעשות סיבובים פוליטיים

ששון גואטה: אז למה מה-700? שיביאו כסף

דוד ביטן: אז קודם כל זה יילך על ה-700 מיליון ואם צריך להגדיל, יש זמן להגדיל גם, בינתיים אנשים בפשיטות רגל

דוד ביטן:  כמה זמן ייקח לכם לעשות כמה זה שווה ואיך אתם מפצים?      

אורן לביא: אני יוצא מכאן, מוכן לשבת עם האוצר, האוצר כרגע לא מוכן לשבת איתי

אורן לביא:  יצאתי מהדיון הקודם איתך - -      

אוהד מרדכי: זה לא נכון, אנחנו תמיד מוכנים

אורן לביא: - - וקיבלתי תשובה מלאה

דוד ביטן: בסדר, נתתי לכם עד יום רביעי בעניין ההוא

דוד ביטן:  גם בעניין הזה, אני לא נותן לכם שלושה ימים פה

אורן לביא: האוצר לא יושב איתנו

אוהד מרדכי: זה לא נכון

אורן לביא: ישבנו בחוץ, דיברנו, שאלתי אותך אפשר להתקדם עם ה-30 מיליון, אמרת לי לא

אורן לביא:  זה הכול, בזה נגמר הסיפור

דוד ביטן: שנייה רגע, ודאי שאפשר להתקדם, כנראה שהוא צריך להתייעץ על זה

אורן לביא: אין לי בעיה

אוהד מרדכי: לא, גם אנחנו כבר התחלנו שיחות

דוד ביטן: בגלל זה נתתי עד יום רביעי

דוד ביטן:  שבועיים זה בסדר מבחינתך?     

אורן לביא: מבחינתי היום

אוהד מרדכי: אנחנו מוכנים לשבת בכל מצב

דוד ביטן: בסדר, שבועיים ימים תשבו על הנושא של השום ותראו איך אתם מפצים, כרגע מה-700 מיליון כדי שלא נתחיל לדון על מקור תקציבי, ואחר כך נראה

דוד ביטן:  כשנשב על כל התמיכה אז נראה מה עושים עם העניין הזה, אבל כרגע תמצאו פתרון לעניין הזה

דוד ביטן:  אני לא מוכן לשמוע שאנשים איבדו את כל מה שהיה להם בגלל טעות של המדינה

דוד ביטן:       מישהו מהח"כים רוצה להגיד משהו?      

אופיר כץ: כן

אופיר כץ:  קודם כל, אדוני יושב ראש הוועדה, תודה על הקיום של הדיון החשוב הזה

אופיר כץ:  האמת שאני נחשפתי לזה, הייתי באיזה שהוא חוג בית בתענכים ואז פגשתי את החקלאים שנמצאים פה ואני רוצה להגיד לך שפשוט נקרע לי הלב לשמוע את הסיפור איך עשרות שנים הורים ואחרי זה גם הילדים, זו הפרנסה שלהם, לגדל שום, ובהחלטה אחת עולמם חרב עליהם

אופיר כץ:  אתה מבין שנעשה פה עוול, המשפחות האלה איבדו את כל מה שיש להם

דוד ביטן: לא, עוול זה בכוונה, פה הייתה סיטואציה מסוימת - - -     

אופיר כץ: אתה חושב שזה מעניין אותם אם זה בכוונה או לא כשהם קרסו? זה לא משנה, מבחינתם הם קרסו

דוד ביטן: לא, אתה אומר עוול

דוד ביטן:  עוול זה - - -      

אופיר כץ: התוצאה זה שנעשה להם עוול

אופיר כץ:  כן, קיבלו החלטה שבסוף נעשה להם עוול ברגע שהם הפסידו את הכול

אופיר כץ:  אני כן בעד שבסוף אנחנו מסתכלים על הצרכן הישראלי ולראות שהוא באמת משלם כמה שפחות ואתה יודע שאני בעד, אבל זה לא יכול לבוא בזה שמקבלים פה החלטה כזאת, שגם אני מבין שהמחירים לא בדיוק ירדו וגם בלי להתייחס בכלל להשלכות על החקלאים כשחשוב לנו לחזק ולשמור את החקלאים שלנו במדינת ישראל

אופיר כץ:  אנחנו לא יכולים לאפשר מצב שמקבלים החלטה ולא מסתכלים על ההשלכות שלה לגבי מה עוברים אותם חקלאים

אופיר כץ:       לפני שפניתי אליכם לדיון באמת בדקתי את הנושא אחרי המפגש עם החקלאים ובאמת כל מי שדיברתי איתו אמר לי שהנושא של השום זו אחת הפגיעות הקשות, אחת הקיצוניות, שגרמה באמת לקריסה של אותם חקלאים שאין להם פשוט אפשרות להתאושש

אופיר כץ:  לא הציעו להם שום דבר בשביל להרים אותם על הרגליים ופה האוצר צריך להיכנס לתמונה, להרים אותם על הרגליים, לראות איך אפשר לסייע, איך אפשר לפצות אותם ושהם ימשיכו להתפרנס בכבוד מחקלאות במדינת ישראל כמו שהם עשו עד עכשיו

אופיר כץ:       אני מודה לך על הדיון, דוד, וגם על הסיכום שאני מסכים איתו

אופיר כץ:  אני גם אדבר עם שר האוצר סמוטריץ' על הנושא הזה שיסייע, ואנחנו צריכים לעזור לאנשים היקרים האלה לעמוד על הרגליים, להתפרנס בכבוד ולא ללכת עם הראש למטה

דן אילוז: כמו שאתה יודע, דוד, שאתה אוהב להגיד שאני בא עם אידיאולוגיה, אני בא כבן אדם שמאוד מאמין בייבוא

דן אילוז:  קודם כל גם בנושא הזה, אני חושב שחלק מההישגים הנדרשים בייבוא כן הושגו, אני כן ראיתי הורדת מחירים, אני גם פחות חושש מהשום הסיני כי 60% מהשום בארץ כבר היה סיני, היום זה יהיה יותר, אבל, וזה אבל גדול, דווקא במסקנה אני מסכים איתכם, למה? כי אני לא חושב שמה שהיה פה זה היה פתיחת שוק

דן אילוז:       אם אתם שואלים אותי מה היה פה, זה היה קמפיין לדה לגיטימציה לכל נושא הייבוא, כי אחרי שראו מה שקרה בשום הם לא ירצו לעשות ייבוא בכל תחום אחר, למה? עשו כל טעות אפשרית בפתיחת השוק שם

דן אילוז:  עשו את הכול באבחה אחת, בצורה מיידית, בלי לחשוב על זה שאנשים השקיעו כבר, בלי לחשוב על לעשות את זה בצורה תהליכית כדי לאפשר לאנשים אחר כך להתאים את עצמם, אם הם רוצים לגדל משהו אחר, שיגדלו משהו אחר

דן אילוז:  עשו את זה בלי לסגור תמיכות ישירות מראש

דן אילוז:  עשו כל טעות אפשרית במקרה של השום ולכן אנחנו צריכים לתקן את המצב

דוד ביטן: אתה מסכים לסיכום שלי?      

דן אילוז: כן

דן אילוז:  דווקא כמי שמאמין בייבוא ורוצה לראות את זה בנושאים אחרים אז אני אומר שאנחנו צריכים לתקן את המצב הזה כי כרגע הוא עושה הרבה יותר נזק לעולם של הייבוא מאשר כל דבר אחר

דן אילוז:  זה קמפיין דה לגיטימציה לייבוא פר אקסלנס

אלון שוסטר: אני רוצה לומר שסוף מעשה במחשבה תחילה

אלון שוסטר:  אני הרי מכיר את הנושא הזה מרגע שאנשי האוצר הגיעו אליי כשר החקלאות

אלון שוסטר:  באו והציעו 40 שקל לדונם, חבריי החקלאים שמבינים את העניין, זה הפיצוי, היום אנחנו במספרים אחרים

אלון שוסטר:  כעבור שנה-שנה וחצי הציעו 100 שקל, קפצנו ב-250% ועכשיו מדברים על מאות שקלים

אלון שוסטר:       כל זה לא כדי להגיד שהאוצר יודע להתגמש, אלא כי מדובר במניפולציה לא מקצועית ורעה

אלון שוסטר:  ואני רוצה לבסס את עניין הרעה

אלון שוסטר:  הבעיה הגדולה הכספית היא השבר האישי הכלכלי של המגדלים, זה אחת, אבל הבעיה הערכית הרגשית היא שזה לא מעניין אותם מה יקרה עם מאות אלפי דונמים של אגסים ותפוחים בגולן ובגליל, עם מאות אלפי שדות של תפוחי אדמה וגזר בעוטף עזה ובשאר הארץ

אלון שוסטר:  כלומר המסר הוא יהיה מה שיהיה, יהיה בסדר

אלון שוסטר:       חמור מזה, אמרתי סוף מעשה במחשבה תחילה

אלון שוסטר:  אם רוצים ללכת למהלך כל כך משמעותי שאנחנו לא מתנגדים, לא משרד החקלאות התנגד עקרונית וגם לא החקלאים, רוצים להיות כמו אירופה? אדרבא, עם תכנון סדור כפי ששמענו, עם ההבנה שחייבים לבצע נסיגות מתונות ושיפורים, אולי האצה של התהליכים, אבל ללכת בחטף להוריד את החרב על החקלאים בלי יכולת להתריע, בלי יכולת להתכונן, בלי יכולת להסיק מסקנות תוך כדי, חברים, זה לא חכם

אלון שוסטר:  זה פשוט לא חכם, ורע מכול זה רע, זה מעיד על כך שאין שום רגש של הבנת היעדים הלאומיים של מדינת ישראל שאין צורך להרחיב עליהם

ששון גואטה: דוד, אני רוצה להגיד, באמת במקרה של השום אני חושב שאנחנו צריכים ללמוד בכל הנושאים, גם בתחומי החקלאות האחרים, שכל היום נלחמים להוריד מכסים ולפגוע, החקלאות הישראלית זה דבר מאוד מאוד חשוב, שומרים על האדמות, זה ציונות, זה ביטחון תזונתי

ששון גואטה:  אני חושב שהדיון שעשית היום הוא מעולה כי באמת מגיע להם פיצוי, אני ביקרתי שם בכמה יישובים וראיתי את המצב של החקלאים שם, הם כבר לא עובדים ולא מגדלים

ששון גואטה:       והנה פה מהאוצר, תראה מה קרה לשום, בוא נסתכל ונעבוד יותר בחוכמה בתחומים הבאים שלא נגרום לקריסה של כל חקלאות ישראל, שלא תהיה פה חקלאות

ששון גואטה:  בדרך הזו שעבדתם עם השום, אם נעבוד כך בעוד ענפים לא תהיה חקלאות והעניין של הייבוא זה לא תמיד עוזר

ששון גואטה:  שוסטר דיבר על התפוח והאגס, לא קונים תפוחים יותר בזול בסופר

ששון גואטה:  הם מייבאים והתפוח לא יותר זול מהתפוח הישראלי בסופר, בסוף מי שצריך מרוויח יותר

דוד ביטן: הנושא הזה שהייבוא לא משפיע בסופו של דבר והפחתת המכסים, זה דבר שצריך לטפל בו ולדבר על זה כי צריך לראות איך הוא משפיע

דוד ביטן:       אני אומר למשרד האוצר ומשרד החקלאות, הוועדה קובעת שלאור הנסיבות מגיע פיצוי חד פעמי לחקלאים של השום, תוך שבועיים אנחנו מבקשים שתביאו מסקנות לוועדת הכלכלה בעניין הזה על איזה שהוא מתווה איך אתם מפצים מבלי להיכנס כרגע לכל הדברים מסביב

דוד ביטן:  כרגע, על מנת לא לדון בבעיה התקציבית זה יילך מה-700 מיליון שעדיין לא חולקו וכשאתם יושבים על זה אנחנו צריכים לקבוע מה הסכומים ואיך עושים את זה, כשיהיה מקור תקציבי

דוד ביטן:       הישיבה נעולה, רבותיי, תודה רבה